
 TABEL DE CONFORMITATE CU CERINȚELE CAIETULUI DE SARCINI
   pentru achiziționare, instalarea, punerea în funcțiune și Darea în exploatare a sistemului inteligent de evidență a consumului de apă rece în gospodăriile casnice, instituțiile publice și la agenții economici cu afaceri agricole conectați la apeductul din satul Molovata, raionul Dubăsari.

Achiziția de bunuri și servicii se realizează în cadrul proiectului PNUD Moldova "Comunități reziliente prin abilitarea femeilor” - etapa a II-a (ResCom2), implementat cu suportul Suediei și Norvegiei.
Tabelul nr.1
	Nr. d/o
	Cerința/parametru
	Valoare/descriere
	Propunerea companiei (indicarea conformității cu cerințele, însoțită, după caz, de o descriere succintă a propunerii) 

	1
	Scopul proiectului
	Scopul investiției este implementarea unui sistem inteligent de monitorizare, contorizare și management al distribuției apei potabile în satul Molovata, raionul Dubăsari, care va permite colectarea automată a datelor de consum, monitorizarea în timp real a rețelei de distribuție și reducerea pierderilor de apă.
	

	2
	Obiectivul proiectului
	Sistemul va fi bazat pe o infrastructură modernă de tip AMI (Advanced Metering Infrastructure), care va asigura transmiterea automată a datelor de la contoarele de apă către un server local, procesarea acestora prin intermediul unei platforme software dedicate, comunicarea cu fiecare contor și reflectarea consumurilor printr-un interface pe un calculator al beneficiarului final.

1. Sistemul va include două categorii de contoare:
· contoare inteligente instalate la consumatorii casnici; 
· contoare inteligente de bilanț instalate în punctele principale ale rețelei de distribuție, inclusiv la sursa de alimentare și pe principalele ramificații ale rețelei (Anexa 1).
Toate contoarele vor comunica automat cu sistemul central prin intermediul unei infrastructuri de comunicații fără fir LoRaWAN, fără necesitatea citirii manuale.

2. Funcționalitățile sistemului
Sistemul trebuie să permită:
· citirea automată și periodică a tuturor contoarelor; 
· transmiterea securizată a datelor către serverul local; 
· stocarea istoricului consumului; 
· monitorizarea consumului în timp real sau aproape în timp real prin un soft dedicat; 
· detectarea automată a scurgerilor și consumului anormal; 
· identificarea consumului continuu care poate indica pierderi la consumator; 
· detectarea tentativelor de fraudă (conectare neautorizată la sistem, etc.); 
· monitorizarea stării a comunicației fiecărui contor; 
· generarea automată a alarmelor și notificărilor.
· generarea rapoartelor lunare privind consumul (format csv, xlsx, etc) în vederea emiterii ulterioare a facturilor.
Toate contoarele instalate la consumatori vor fi dotate cu:
· modul de comunicație integrat; 
· interfață Bluetooth pentru configurare și mentenanță; 
· supapa motorizată, controlabil de la distanță; 
· funcție automată de detectare a scurgerilor; 
· posibilitatea închiderii/deschiderii alimentării cu apă prin comandă de la distanță. 

3. Aplicația destinată consumatorilor
Fiecare gospodărie va avea acces la o aplicație mobilă (Android și iOS), care prin interfața Bluetooth se va conecta la contor și va:
· vizualiza consumul zilnic, lunar și anual; 
· vizualiza istoricul consumului; 
· crea notificări privind consumul excesiv sau scurgerile; 
· crea notificări privind întreruperea alimentării; 
· închide sau deschide robinetul de apă (în funcție de drepturile acordate de operator); 

4. Platforma software pentru operator - operatorul sistemului trebuie să dispună de o platformă software care să permită:
a. Monitorizarea rețelei prin o interfață
· monitorizarea în timp real a tuturor contoarelor - celor instalate la gospodării și celor de bilanț; 
· afișarea consumului individual; 
· monitorizarea stării comunicațiilor; 
· monitorizarea alarmelor. 
b. Managementul pierderilor de apă - platforma trebuie să permită calcularea permanentă a balanței hidraulice prin compararea:
· volumului de apă introdus în sistem; 
· volumului total înregistrat la contoarele de bilanț și la consumatori; 
· consumului pe fiecare sector hidraulic (District Metered Area – DMA). 
Pe baza acestor informații, operatorul trebuie să poată identifica:
1. sectoarele cu pierderi ridicate; 
2. localizarea probabilă a scurgerilor; 
3. evoluția pierderilor în timp; 
4. consumurile neautorizate. 
c. Control operațional - operatorul trebuie să poată:
· închide sau deschide de la distanță alimentarea cu apă pentru orice consumator conectat; 
· suspenda de la distanță alimentarea în caz de datorii, fraudă, avarie; 
· programa acțiuni automate asupra contoarelor cu supapa motorizată. 
d. Analiză și raportare - platforma trebuie să permită:
· generarea rapoartelor automate; 
· exportul datelor în Excel, CSV și PDF; 
· gestionarea utilizatorilor și a nivelurilor de acces.
	1.
2.
3.
4.

	3 
	Obligațiile Antreprenorului
	1. Inspectarea obiectivelor împreună cu reprezentanții Beneficiarului, inclusiv: 
a. analiza situației existente a sistemului de distribuție a apei, inclusiv topologia rețelei și amplasarea contoarelor de apă; 
b. inspectarea stării tehnice a nodurilor de contorizare existente (conducte, armături, robinete, fitinguri și alte elemente componente); 
c. identificarea contoarelor existente care urmează a fi demontate și accesoriilor necesare pentru instalarea noilor contoare; 
d. stabilirea poziției de instalare a contoarelor, echipamentelor de comunicație și, după caz, a altor echipamente auxiliare. 
2. Elaborarea unui studiu de soluții în scopul monitorizării debitelor de apă în sistemul de alimentare cu apă al satului Molovata și identificarea amplasamentelor optime de instalare a cca. 10 contoare de bilanț, inclusiv:
a. analiza configurației existente a sistemului de alimentare cu apă - max. 2 pagini;
b. delimitarea rețelei în sectoare de monitorizare - max. 2 pagini;
c. identificarea punctelor optime pentru instalarea contoarelor de bilanț, elaborarea schemei de amplasare a contoarelor - max 2 pagini;
d. descrierea soluțiilor tehnice recomandate pentru implementarea sistemului de monitorizare a debitelor - max. 2 pagini;
e. aprobarea studiului de soluții împreună cu administratorul finanțării și Primăria Molovata - prin aplicarea semnăturilor beneficiarilor.
3. Furnizarea, transportul și livrarea către Beneficiar a tuturor echipamentelor, materialelor și accesoriilor necesare implementării proiectului. 
4. Executarea lucrărilor de demontare și instalare, inclusiv: 
a. testarea la presiune și demontarea contoarelor existente; 
b. instalarea contoarelor inteligente la consumatori; 
c. înlocuirea seturilor de montare deteriorate din componența nodului de evidență;
d. instalarea contoarelor principale (de bilanț) și/sau modulelor de comunicare LoRaWAN în punctele ale rețelei de distribuție, stabilite în studiul de soluții; 
e. înlocuirea sau completarea armăturilor și accesoriilor necesare pentru asigurarea funcționării corespunzătoare a sistemului. 
5. Instalarea și configurarea sistemului de comunicații și a platformei IT, inclusiv: 
a. Instalarea și configurarea echipamentelor de transmitere a datelor, astfel încât să fie asigurată o conexiune stabilă pe întreg teritoriul intravilan al satului Molovata, în limitele hotarelor reflectate pe platforma „Portalul informațional e-Cadastru” (https://www.cadastru.md/ecadastru)
b. instalarea și configurarea echipamentelor de transmitere a datelor, astfel încât să fie asigurată comunicarea bidirecțională fiabilă cu toate contoarele și/sau module de comunicare instalate; 
c. livrarea, instalarea și configurarea serverului local, a bazei de date și a platformei software; 
d. configurarea comunicațiilor, testarea transmiterii datelor și integrarea tuturor echipamentelor într-un sistem funcțional;
e. configurarea și instalarea platformei online pentru monitorizarea debitelor și a consumului de apă pe calculatorul beneficiarului final. 
6. Punerea în funcțiune și testarea sistemului, inclusiv: 
a. configurarea contoarelor și a echipamentelor de comunicație; 
b. configurarea utilizatorilor și a nivelurilor de acces; 
c. configurarea alarmelor și a parametrilor de funcționare; 
d. efectuarea testelor funcționale și de performanță ale întregului sistem; 
e. remedierea eventualelor neconformități constatate în timpul testelor. 
7. Instruirea personalului Beneficiarului (min. 1 sesiune la primăria Molovata), inclusiv: 
a. instruirea administratorilor sistemului privind utilizarea platformei software; 
b. instruirea personalului tehnic privind exploatarea, configurarea și întreținerea contoarelor, echipamentelor de comunicație și a serverului; 
c. predarea documentației tehnice și a manualelor de utilizare în limba română sau engleză. 
8. Predarea sistemului către Beneficiar, inclusiv: 
a. transmiterea tuturor echipamentelor și lucrărilor executate prin Proces-verbal de recepție și predare-primire; 
b. transmiterea certificatelor de conformitate, certificatelor metrologice, certificatelor de garanție și a documentației tehnice aferente; 
c. prezentarea listei complete a echipamentelor instalate și a configurației sistemului. 
9. Asigurarea mentenanței în perioada de garanție, conform instrucțiunilor producătorului și condițiilor contractuale, în scopul menținerii funcționării sigure, fiabile și eficiente a sistemului. 
10. Remedierea, pe cheltuială proprie, a tuturor defectelor și defecțiunilor apărute în perioada de garanție, în termenele prevăzute în contract, inclusiv înlocuirea echipamentelor defecte atunci când repararea acestora nu este posibilă.
11. Acceptarea modificării cantității lucrărilor și/sau echipamentelor înainte de livrare/executare 
	1.
2.
3.
4.
5.
6.
7.
8.
9.
10.
11.

	4
	Termen de realizare
	Maximum 90 zile calendaristice din data semnării contractului.
	

	5
	Garanția 
	Termen de garanție pentru contoare – min. 2 ani
Termen de garanție pentru lucrări de instalare a contoarelor – min. 2 ani
	

	6
	Achitarea lucrărilor
	Achitarea lucrărilor/serviciilor va fi efectuată după prezentarea următoarelor documente: 
1. Procesele verbale de recepție a lucrărilor executate, semnate și stampilate corespunzător de către agentul economic (executant), beneficiarul direct și/sau administratorul finanțării; 
Notă: Achitarea se va efectua în proporție de 100% după finalizarea lucrărilor, punerea în funcțiune a sistemului de contorizare inteligentă a apei în satul Molovata (conform cerințelor din prezentul Caiet de sarcini) și semnarea Procesului-verbal de recepție. 
	

	Norme legislative de referință
	

	1
	Cerințe contoare apă rece
	1. Directiva UE 2004/22/CE; 
2. Standardul European și Național SM SR EN14154-1+A1:2010;
3. SM SR EN 14154-2+A1:2010;SM SR EN 14154-2+A1:2010-3+A1:2010 
	-

	ECHIPAMENTE
	

	1
	Starea echipamentelor
	Toate echipamente trebuie să fie noi, produse începând cu anul 2025
	

	2
	Contor de apă rece pentru consumatori
	400 unități
	

	
	Diametru nominal (DN)
	15 mm
	

	
	Tip măsurare
	ultrasunet
	

	
	Tip racord
	cu filet
	

	
	Debit nominal (Q₃)
	min. 2,5 m³/h 
	

	
	Clasa de temperatură
	min. T30
	

	
	Sensibilitatea la curgere
	U0-D0
	

	
	Presiune nominală
	min. 16 bar
	

	
	Clasa de pierdere presiune
	max. ΔP40
	

	
	Ratio R (Q3/Q1)
	cel puțin 250/400/800 pentru Q3=2,5
	

	
	Supapa motorizată
	Da
	

	
	Suportă tehnologia de transmitere datelor la distanță
	Da, tehnologia LoRaWAN
	

	
	Reflectarea datelor
	Da, pe ecran LCD
	

	
	Interfața Bluetooth pentru conectarea contorului la aplicația mobile a utilizatorului
	Da
	

	
	Clasa de protecție
	IP68 
	

	
	Sursa de energie
	Baterie Li-ion sau LFP, durată de viață min. 10 ani 
	

	3
	Contor de apă rece de bilanț  
	
	

	
	Pentru țeava cu DN90
	3 unit
	

	
	Pentru țeava cu DN110
	2 unit
	

	
	Tip măsurare
	ultrasunet sau mecanic
	

	
	Tip racord
	cu flanșă
	

	
	Clasa de temperatură
	min. T30
	

	
	Presiune nominală
	min. 16 bar
	

	
	Suportă tehnologia de transmitere datelor la distanță
	Da, tehnologia LoRaWAN, cu modulul de comunicare integrat sau extern
	

	
	Reflectarea datelor
	Da
	

	
	Clasa de protecție
	IP65 sau mai bună
	

	
	Sursa de energie pentru modulul de comunicare
	Baterie Li-ion sau LFP, durată de viață min. 10 ani 
	

	4
	Seturi(kituri) montare(instalare) pentru contoare
	Da, pentru contoare de bilanț.
Pentru contoarele care vor fi instalate la gospodării, Primăria Molovata va asigura seturi (kituri) de montare, care vor fi utilizate de instalatori în cazurile în care seturile existente la gospodării prezintă un grad înalt de uzură sau sunt incomplete. Setul de montare va include: robineți de închidere; filtru mechanic; supapă de reținere; racorduri olandeze; îmbinări.
	

	5
	Toate echipamente de citire de la distanță, de tehnologie LoRaWAN  
	Da, inclusiv antene gateway cu modem 3G/4G/5G 
	

	6
	Server pentru colectarea și procesarea datelor de consum
	Da. Serverul ofertat trebuie să corespundă cerințelor minime de funcționare recomandate de producătorul software-ului ofertat și să nu fie mai puțin performant decât cerințele minime specificate în prezentul Caiet de sarcini. 
	

	
	Procesor (CPU)
	Arhitectură 64-bit, minimum 4 nuclee fizice, frecvență de bază de minimum 3,0 GHz/nucleu sau performanță echivalentă. 
	

	
	Memorie RAM
	Minimum 16 GB DDR4 sau echivalent, cu posibilitatea extinderii la minimum 32 GB 
	

	
	Stocare 
	Minimum 2 × 500 GB SSD, configurate în regim redundant (RAID 1 sau echivalent), cu posibilitatea extinderii ulterioare a capacității de stocare. 
	

	
	Sistem de operare 
	Suportat de software-ului care va fi instalat
	

	
	Bază de date 
	Serverul trebuie să suporte sistemul de gestiune a bazelor de date (RDBMS) necesar funcționării software-ului ofertat. Toate licențele necesare, dacă este cazul, vor fi incluse în ofertă 
	

	
	UPS
	Da, care va asigura funcționarea autonomă a serverului timp de minimum 30 de minute. 
	

	SOFTWARE
	

	1
	Software pentru operator destinat recepționării, procesării, raportării datelor și transmiterii comenzilor către contoare
	1. Software-ul instalat trebuie să asigure îndeplinirea tuturor cerințelor din prezentul Caiet de sarcini privind realizarea contorizării inteligente a apei (detaliile sunt prezentate la punctele 2 și 3 din prezentul Caiet de sarcini)
2. În cazul software-ului livrat contra cost, licența software trebuie să fie perpetuă (nelimitată în timp) și inclusă în prețul contractului. 
3. Software-ul trebuie instalat pe un server local, amplasat în incinta beneficiarului – Primăria Molovata.
4. Utilizarea software-ului de bază nu trebuie să implice taxe anuale de licențiere. 
5. Contractul trebuie să includă minimum 2 ani de actualizări software și suport tehnic, acoperite prin garanție. 
6. Ofertantul va prezenta opțional condițiile și costurile unui contract de mentenanță și suport tehnic pentru perioada ulterioară expirării garanției. 
7. Software-ul trebuie să permită gestionarea unui număr de minimum 1000 de utilizatori ai sistemului (conturi de operator și/sau consumatori), fără costuri suplimentare de licențiere. 
8. Nu se admit taxe de licențiere per contor. 
9. Beneficiarul va deține drepturi depline de proprietate asupra tuturor datelor colectate, cu posibilitatea exportării acestora în orice moment în formate standard, inclusiv CSV, Excel și SQL, fără restricții sau costuri suplimentare.
10. (Opțional) Software-ul trebuie să pună la dispoziție un API deschis (Open API) pentru integrarea ulterioară cu sisteme de facturare, SCADA, GIS sau alte aplicații informatice. 
	

	2
	Aplicația mobilă destinată consumatorilor
	1. Aplicația mobilă trebuie să fie disponibilă pentru platformele Android și iOS și să asigure îndeplinirea tuturor cerințelor din prezentul Caiet de sarcini privind realizarea monitorizării de către consumători a consumului de apă (detaliile sunt prezentate la punctul 2 din prezentul Caiet de sarcini)
2. Toate gospodăriile conectate la sistem trebuie să beneficieze de acces gratuit la aplicația mobilă destinată consumatorilor, fără taxe suplimentare de utilizare. 
	

	[bookmark: _heading=h.n1c7krh6sqt4]DOCUMENTE de însoțire
	

	
	1.Pașaportul tehnic
2.Cerificat  de garanție
3.Certificat de calitate
4.Buletin de verificare metrologică
5. Certificatul de conformitate
6. Factura fiscală
7. Manual de utilizare

	
	





Ofertantul: _______________________ Adresa: _____________________________

Semnat:_______________ Numele, Prenumele:_____________________________ În calitate de: ________________

